钦定古今图书集成/理学汇编/学行典/第250卷 > 崔士莹
## 钦定古今图书集成/理学汇编/学行典/第250卷 > 崔士莹

按《太平县志》：“崔士莹，字仲瑜，东乡人。由邑庠擢明经
选。为人刚介，好直言，市里有不平者辄斥之，义形于
色。与兄士望同居，田宅资产互相推让，族党并称之。
邑有坐盗者，多所诬系，意不平，卒为白出之。庚戌、辛
亥闲，岁荐饥，开仓赈恤，为糜粥以食饿者，远近赖以
全活甚众。崔祠规模弘厂，庭庑榱桷，岁加修饰，费辄”
不赀。茔捐赀，力倡修举，丹雘一新，设祭田百亩，以肃
俎豆，以赡宗族，士大夫咸钦其高谊。